คือหนูมีอาการหน้ามืด ตาลาย ถ้าอยู่ในที่เย็นๆมือเท้าจะเย็นมากค่ะ ตัวซีดหรือเปล่าไม่แน่ใจ คือถ้าทำอะไรเหนื่อยๆหรืออยู่ดีๆก้ใจสั่น แบบหัวใจเต้นแรงอะค่ะ แบบนี้เป็นโรคเลือดจางหรือเปล่าค่ะ ยังไม่ได้ไปตรวจเลือดเลยค่ะ
สวัสดีค่ะ อาการของภาวะโลหิตจางจะขึ้นกับระดับของโลหิตจางและระยะเวลาในการเกิด หากระดับโลหิตจางเป็นเพียงเล็กน้อยโดย อาการก็จะมีเพียงเล็กน้อย หรืออาจไม่พบอาการผิดปกติใดๆ ก็ได้หากเป็นมานานเรื้อรังแล้ว แต่หากเป็นระดับรุนแรงหรือเพิ่งเกิดขึ้นไม่นาน อาการก็จะรุนแรงได้ ซึ่งเป็นผลมาจากการทำงานของหัวใจที่หนักขึ้น เพื่อให้ร่างกายได้รับออกซิเจนจากเลือดมากขึ้น โดยอาการ ได้แก่- รู้สึกเหนื่อยง่าย อ่อนเพลีย แม้จะเป็นการทำกิจกรรมปกติในชีวิตประจำวัน- ตัวซีดมือเท้าเย็น- มึนงงวิงเวียนศีรษะหรืออาจมีหน้ามืดบ่อยก็ได้- เจ็บหน้าอก ใจสั่น- ผิวซีดหรือผิวเหลือง หากเปิดดูเปลือกตาด้านใน จะดูขาวซีด ไม่ออกแดงๆ เหมือนคนปกติอย่างไรก็ตาม อาการเหนื่อย ใจสั่น หน้ามืด มือเท้าเย็นดังที่กล่าวมา ไม่จำเป็นต้องมีสาเหตุจากภาวะโลหิตจางเท่านั้นค่ะ ยังมีสาเหตุอื่นๆ ได้อีก เช่น โรคเครียด โรควิตกกังวล มีภาวะซึมเศร้า มีไทรอยด์ฮอร์โมนต่ำ โรคหัวใจเต้นผิดจังหวะ กำลังตั้งครรภ์ เป็นต้นแนะนำให้ ไปพบแพทย์เพื่อตรวจร่างกายและตรวจเลือดว่ามีภาวะโลหิตจางหรือไม่ เป็นระดับใด และหากเป็นก็ต้องหาสาเหตุของโลหิตจาง เนื่องภาวะนี้เกิดได้จากหลายสาเหตุค่ะ